Renie Thorleifsson

Renie Janne Kleivdal Thorleifsson (født 1958) er en norsk programleder og journalist ansatt i NRK.

Thorleifsson er født i Bergen.

Hun er kjent fra NRK der hun tok over etter Hilde Hummelvoll i 1991 som leder for det sterkt kritiske Forbrukermagasinet sammen med  blant andre Are Fiva og Egil Teige.  Dette ble i 1993  til Forbrukerrefleks som hun ledet med Egil Teige frem til 1996, da hun var med å starte  Brennpunkt. I denne serien var hun  i 2007 sentral i utrykningsteamet "Oppdraget" for å «avsløre urett og urettferdighet», og i 2010 fortsatt med,  tross at hun og redaktør Per Anders Johansen i 2002 ble truet med rettssak og fengsling av meglerhuset Krogsveen.

Sammen med Trond Brænne ledet hun barneserien Atte Katte Noa i 1988 og for NRK P2 var hun i en periode radioreporter (1989). Utover forbrukerstoffet ledet hun fire episoder av Hvem er du? (1992), sommer-serien Helt typisk med Frank Dehli og Veslemøy Kjendsli (1992),  TV-aksjonen for Amnesty International sammen med Christian Borch (1999) og fikk være med i Kokkekamp samme året. 
 Premier 
 SKUP-prisen
 1995 diplom for Forbrukerrefleks-episoden «Daylight» om et medikament mot kreft og migrene som var 99 prosent vann, og etter programmet trukket tilbake.
 2000 diplom med Ståle Hansen for Brennpunkt (NRK)-episoden  «Med rett til å låne» som satte kritisk lys på bedriften Pandestor og rollen til LOs nestleder Jan Balstad.
 2003 diplom for Brennpunkt (NRK)-episoden «I dypeste hemmelighet» om skjebnen til Nordsjøen-dykkerne

 Referanser 

 Eksterne lenker 


Kategori:Norske journalister
Kategori:Norske TV-programledere
Kategori:NRK-journalister
Kategori:Programledere for NRK TV
Kategori:Personer fra Bergen kommune